text: [{"text_idx": "#000001", "text": "Bunsien ki briew, ki iakhleh milai lang ia ka sorkar bad ki District Council, ong u ma Pala"}, {"text_idx": "#000002", "text": "Shillong:U President ka MPCC u bah Vincent H Pala u la kyrshan ia ka rai jong ki MDC ka Congress ban iatreilang bad ka NPP ha KHA DC, namar ba ka District Council bad ka sorkar jylla ki iapher bak ly bak."}, {"text_idx": "#000003", "text": "Haba kren mynhynnin ka sngi, sha ki lad pathai khubor, hadien ba la wai ka jingialang, u bah Pala u la ong bunsien ki briew ki iakhleh milai ia ka sorkar bad ki district council, hynrei ha ka jingshisha kam dei kumta.\u201cNgim don byn ta ban pynkhyllem ia ka Executive Commit tee ha KHADC hynrei dei para maki (UDP, NPP). Hynrei ka jingiashrut ka jingiakynnoh para maki, ki pynhap bad hadien kata, ki sa khot ia ngi (Congress)\u201d, la ong u bah Pala."}, {"text_idx": "#000004", "text": "U la bynrap, \u201cHa ka por u bah Pynshngain N Syiem kum u CEM ka KHA DC, u ialeh pyrshah ia u Dr. Mukul Sangma kum u Myntri Rang bah na kajuh ka parti Congress, bad u la leit shaduh Supreme Cou rt. Ka District Council bad ka sorkar jylla ka iapher lada dei kajuh ka parti ruh namar ba ha District Council kam don ka ain ban teh ia ki MDC bad u MDC ka Mairang ruh u leit kyrshan ia ka EC bym dei Congress hynrei ka parti kam beh namar ba ka ain ka shah\u201d."}, {"text_idx": "#000005", "text": "U la ong ba ka Congress kam don jingkhang ban iatreilang badno badno, hynrei lait noh tang bad ka BJP.\u201cNa bynta ka jingbit jingbiang jong u paidbah, ka Council, mar ia ong ba ki la khot ban iatreilang, ngi la iathir bad ngi shem ba ka jingpynkylla ia ka 6th Schedule kin rah 6 tarik Kyllalyngkot 2019 bad kila aiti ia kaiphod ha ka 6 tarik Lber 2020 bad mynta ka BJP kan wanrah ia ka jingpynkylla ia ka 6th Schedule ha Parliament bad shwa ba kin wanrah, ki donkam ia ka jingai jingmut jong District Council, ka sorkar jylla bad kin sa pdiang ne kyntait ia ka kaiphod. Watla ngim tip, hynrei kum ka parti, ngi la pyrkhat ba ngi dei ban klet ia ki jingiapher\u201d, la ong u bah Pala."}, {"text_idx": "#000006", "text": "U la ong ba ka Congress ka la rai ban klet ia ka jingiapher hynrei na bynta ka jingpynkylla ia ka 6th Schedule yn hap nguid ban klet ia kiei kiei, khnang ban ioh ia ka lad ban don bynta ban ong eiei. \u201cNgi la iathir kan bha ban iadon bynta ha madan ha Khyndai Lad, Motphran, ban leit sha Delhi ban pyrshah ia ka BJP lane ba ngin rung ha ka district council ba ngin ai ia ki jingai jingmut khnang ba kaei kaei kaba ngi don ha ka parti, ngi lah ban ai jingmut. Te, ban ia kaba leit sha surok ban iakhih kaban pynduh jingmyntoi ia ki nongrep, ka bha ba ngin rung ha District Council ban iatreilang ban pynkylla ia ka 6th Schedule\u201d, la ong u bah Pala."}, {"text_idx": "#000007", "text": "U la ong ba ka la don ka jingma ba ha kane ka jingpynkylla ia ka 6th schedule, ki Rangbah Shnong, ki Syiem kin ym don bor shuh. \u201cKa jingpynkylla ia ka 6th Schedule kan pynduh bor ia ki Rangbah Shnong bad ki Syiem ha kaba yn wanrah noh da ka Election Commission ka jylla ha kaba lada don ka elekshon ha Shnong, yn pyniaid da ka elekshon ha kaba ki Syiem kim lah ban pyniaid ia ka elekshon, bad kane kan wanrah bun ka jingiakajia\u201d, u la ong."}, {"text_idx": "#000008", "text": "U la ong ha kaba iadei bad ka jingioh pisa, kin pynbiang jingkhein katkum ka ain bad kam don shuh ka riti dustur bad ka la don ka jingkylla noh.\u201cKaba lah ban iadon bynta hangne, ka dei ban don ha District Council bad na ka jingphiel ka UDP bad ka NPP, kila khot ia ngi (Congress) bad na kata ka daw, ngi sa iasoh\u201d, la bynrap."}, {"text_idx": "#000009", "text": "Phi don ban ong eiei? Cancel reply"}, {"text_idx": "#000012", "text": "Pynbna ha u , ka dor kaba jem shibun\nHaba phi don ia kino kino ki jing pynbna, ban pynmih ha U Rupang lane ha ka online news portal jong U ; ym donkam ban wan dalade sha ophis jong U Rupang. Phah ia ki jingthoh da ka whatsapp, ha u number 9436994891 lane ha [email protected] bad ngin sa kren ma ngi iaphi. Phi lah ban phah ia ki video ban pynmih ha youtube channel jong U Rupang, ki jingthoh, ki jingdro, ki design. Ka dor kaba jem shibun."}]